Subject: Museu Pau Casals
From: "[email-masked]" <[email-masked]>
To: [email-masked]
Date: Fri, 31 Oct 2008 13:55:34 +0100

http://www.paucasals.org/ 

Octubre 2008 

50è aniversari del primer missatge de Pau Casals a les Nacions Unides 

24/10/2008 

El 24 d'octubre de 1958, Pau Casals va ser convidat a Nova York pel secretari general de les Nacions Unides, Dag Hammarskjöld, a fer un concert a la seu de l'assemblea general, per commemorar el Dia de les Nacions Unides. 

Acompanyat pel pianista Mieczyslaw Horszowski, Casals va tocar la Sonata núm. 2 en re major de Bach i el Cant dels ocells. El concert, juntament amb un missatge que Pau Casals havia gravat uns dies abans, va ser televisat i retransmès per ràdio a més de 40 països de tot el món. En el missatge, Pau Casals demanava la fi dels experiments nuclears i proposava als governs que cerquessin la dignitat de la pau, reivindicant la música com a llenguatge universal i font de comunicació entre els homes. Podeu descarregar-vos el missatge a l'arxiu adjunt. 

» discurs PauCasals 1958-10-24.pdf http://www.paucasals.org/mailingAttach.asp?attach=162.159.211.249.2.19.31.26.2.231.16.21.137.221.127.92.137.196.5.218.202.103.43.135.203.61.250.97.97.85.67.145.126.146.143.74.7.219.35.52.187.14.165.216.192.188 

Actes amb motiu de 35è aniversari de la mort de Pau Casals 

22/10/2008 

El 22 d'octubre, com és tradicional, l'Associació Musical Pau Casals del Vendrell va convocar una ofrena floral a la tomba de Pau Casals, oberta a totes les entitats i a tothom que ho desitgi. L'acte es va cloure amb una interpretació del Cant dels Ocells. 

El mateix dia a les 21h, l'Associació Musical Pau Casals va organitzar un concert a l'Església Parroquial del Vendrell a càrrec del Cor Antistiana Màskili acompanyat a l'orgue per Arnau Farré i sota la direcció de Joan Ferré. 

Visita del conseller de Cultura i Mitjans de Comunicació de la Generalitat de Catalunya 

03/10/2008 

El 3 d'octubre, el conseller de Cultura i Mitjans de Comunicació, Joan Manuel Tresserras, va visitar el Museu Pau Casals. Durant la visita, l'alcalde del Vendrell i el vicepresident, la directora i diversos membres de la Fundació Pau Casals van acompanyar el conseller. 

En acabar la visita, el conseller va mantenir una reunió de feina amb el Patronat de la Fundació Pau Casals, per conèixer més a fons els projectes que s'estan duent a terme i per estudiar les diferents accions de difusió que es poden realitzar des del Departament de Cultura, per tal de donar a conèixer el Museu i la vida i obra de Pau Casals. El conseller va manifestar estar molt emocionant de resseguir la trajectòria de Pau Casals i la seva coherent actuació com a pacifista, humanista i patriota. 

Tarifes reduïdes per als grups d'adults, escoles i els instituts de les comarques de Tarragona 

03/10/2008 

La Fundació Pau Casals i la Diputació de Tarragona han signat un conveni de col·laboració que permetrà que totes les escoles i els instituts de les comarques de Tarragona puguin gaudir d'una reducció del cost de les visites i dels tallers musicals del Museu Pau Casals. 

Aquest acord inclou també les visites de grups d'adults, amb la possibilitat de fer visites guiades al Museu Pau Casals amb un cost de 3 ? per persona. Per consultar les tarifes d'escoles i instituts, us podeu descarregar l'arxiu adjunt. 

» Tarifes .pdf http://www.paucasals.org/mailingAttach.asp?attach=162.159.211.249.2.19.31.26.2.228.16.21.142.221.79.84.136.206.22.205.202.103.85.150.218.24 

Descomptes per als socis del Club TR3SC al Museu Pau Casals 

01/10/2008 

Des del passat mes de setembre, els membres del club TR3SC podran gaudir d'un 50% de descompte en l'entrada general del Museu Pau Casals. 

El Club TR3SC és una iniciativa de Televisió de Catalunya, Catalunya Ràdio, el Departament de Cultura de la Generalitat de Catalunya, Iberautor, Prometeatre, Servicaixa i Telentrada, que permet viure amb més intensitat que mai el món de la cultura amb descomptes i activitats exclusives per als socis. 

» http://www.tresc.cat http://www.tresc.cat 

La Fundació ONCE dóna dues cadires de rodes al Museu Pau Casals 

15/09/2008 

La Fundació ONCE va donar dues cadires de rodes per als visitants del Museu Pau Casals amb dificultats motrius, per tal de posar-les a disposició del públic de forma gratuïta. 

La Fundació Pau Casals, conscient de les necessitats que presenta aquest col.lectiu, va presentar una sol.licitud a la Fundació ONCE, a qui agraeix la possibilitat de poder oferir aquest nou servei. 

» http://www.fundaciononce.es http://www.fundaciononce.es 

Per NO REBRE més butlletins de la web de la Fundació Pau Casals faci clic en el següent enllaç o obri'l des del seu navegador web:: http://www.paucasals.org/bajaBoletin.asp?221.224.190.131.115.110.108.118.7.230.124.19.138.193